Marouane Chamakh

Marouane Chamakh (, s. 10. tammikuuta 1984 Tonneins, Lot-et-Garonne, Ranska) on marokkolainen uransa lopettanut jalkapalloilija. Hän edusti pitkään ranskalaista Bordeaux'ia, jonka jälkeen Chamakh edusti Englannin sarjoissa muun muassa Arsenalia,  Crystal Palacea ja Cardiff Citya. Pelipaikaltaan Chamakh oli hyökkääjä ja hänet tunnettiin vahvasta pääpelivoimastaan.Wenger's search for next Thierry Henry is over The National 27.12.2010 Viitattu 19.2.2012 

Seurajoukkueura
Junioriura
Chamakh aloitti jalkapalloilun neljävuotiaana Néracin paikallisessa junioriseurassaLa fulgurante acension de Marouane Chamakh afiavi 20.11.2009 Viitattu 14.9.2010 , josta hän siirtyi 10-vuotiaana FC Marmanden junioreihin. Häntä kutsuttiin tuolloin leikkimielisesti George Weahiksi. Myöhemmin 16-vuotiaana Chamakh siirtyi Bordeaux'n junioriseuraan jatkettuaan samalla opiskelujaan koulussa.

Ammattilaisura
Bordeaux
Kaksi vuotta myöhemmin Chamakh nostettiin Bordeaux'n edustusjoukkueeseen kaudeksi 2002–2003, jossa hän pelasi ensimmäisen ottelunsa Ranskan cupissa FC Metzia vastaan 19. tammikuuta 2003. Sittemmin Chamakh pelasi ensimmäisen liigaottelun 8. helmikuuta 2003 Bastia vastaan pelatussa ottelussa. Yhteensä hän pääsi kentälle kymmenen kertaa ja teki yhden maalin.

Kaudella 2004–2005 Chamakh pelasi uransa parasta kautta ollen samalla joukkueensa paras maalintekijä kymmenellä maalilla. Hän onnistui muun muassa kauden toisessa ottelussaan tekemään hattutempun Nizzaa vastaan.Feuille de match Girondins de Bordeaux - OGC Nice lfp.fr 14.8.2004 Viitattu 25.2.2012 

Seuraavalla kaudella (2005–2006) Chamakh ei yltänyt yhtä suureen maalimäärään, mutta säilyi silti joukkueensa vakiohyökkääjänä. Hän teki Ranskan pääsarjassa seitsemän maalia ja teki muun muassa 25. helmikuuta 2006 pelatussa kotiottelussa FC Metziä vastaan kaksi maalia, sekä sai ottelun lopussa suoran punaisen kortin.Feuille de match Girondins de Bordeaux - FC Metz lfp.fr 25.2.2006 Viitattu 25.2.2012  Sen sijaan Ranskan cupissa maaleja ei syntynyt ainuttakaan kahdessa ottelussa. 

Kaudella 2006–2007 Chamakh onnistui maalinteossa heti avausottelussa Toulousea vastaan. Myöhemmin kauden loppupuolella hän teki kaksi maalia Nancya vastaan huhtikuussa 2007.Feuille de match Girondins de Bordeaux - AS Nancy Lorraine lfp.fr 18.4.2007 Viitattu 25.2.2012  Kauden jälkeen Chamakh solmi vuoden jatkosopimuksen Bordeaux'n kanssa, joka pitää hänet seurassa kauteen 2009–2010 asti.Marouane Chamakh prolonge d’un an à Bordeaux bladi.net 22.6.2007 Viitattu 25.2.2012 

Kaudella 2008–2009 hän ilmoitti jättävänsä seuran kauden päätteeksi, joka oli myös Chamakhin uran paras kausi voitettuaan muun muassa ensimmäisen Ranskan-mestaruutensa. Lisäksi hän teki kauden aikana 13 maalia 34 pelaamassaan ottelussa. Chamakh jäi kuitenkin seuraan jäätyään ilman suurempia tarjouksia muilta isommilta seuroilta.

Kaudella 2009–2010 Chamakh jatkoi Bordeaux'n riveissä, mutta syytti julkisesti kauden alussa joukkueen johtoa ahneeksi pyytäessään hänestä liian isoa siirtokorvausta.Marouane Chamakh haluaa siirtyä Arsenaliin  Ilta-Sanomat 3.8.2009 Viitattu 12.9.2010 Noin puolivuotta myöhemmin Chamakh ilmoitti 6. helmikuuta 2010 uudelleen halustaan siirtyä tulevana kesänä englantilaisseura Arsenaliin.Chamakh wants Arsenal move Sky Sports. Viitattu 7.3.2010. Lopulta 5. maaliskuuta 2010 hänen siirtonsa Arsenaliin seuraavaksi kaudeksi varmistui.Chamakh: Arsenal move will be biggest test of my career Mirror. Viitattu 7.3.2010. Sillä välin Bordeaux'n kausi oli menestykseltään vaihteleva. Ranskan pääsarjassa se jäi kauden päätteeksi kuudenneksi, mutta sen sijaan Mestarien liigassa joukkue eteni aina pudotuspeleihin asti. Bordeaux voitti oman alkulohkonsa, jossa taakse jäivät muun muassa Bayern München ja Juventus. Pudotuspeleissä Bordeaux selvisi aina puolivälieriin asti, jossa se hävisi Lyonille. Chamakh onnistui tekemään kauden aikana viisi maalia, jonka määrällä hän sijoittui Mestarien liigan maalipörsissä viidenneksi yhdessä Nicklas Bendtnerin ja Wayne Rooneyn kanssa. Kauden päätteeksi Chamakh palkittiin Ranskan pääsarjan parhaana afrikkalaispelaajana.Marouane Chamakh, meilleur joueur africain en Ligue 1  Maghrebinfo 3.6.2009 Viitattu 15.9.2010 

Arsenal
21. toukokuuta 2010 Chamakh siirtyi Arsenaliin ilmaisella siirrollaArsenal confirm signing of Bordeaux striker Marouane Chamakh The Daily Telegraph 21.5.2010  ja lopullinen siirto tapahtui 1. heinäkuuta 2010. Chamakh allekirjoitti neljän vuoden sopimuksen ja tienaa 300 000 euroa kuukaudessa.Marouane Chamakh rejoint Arsenal bladi.net 10.4.2010 Viitattu 25.2.2012  Hän pelasi ensimmäisen Valioliigaottelunsa 15. elokuuta 2010 Liverpoolia vastaan. Ottelun aikana hän oli osallisena Arsenalin 1–1 tasoitusmaalissa, kun Chamakhin puskema pallo kimposi tolpasta ja meni Pepe Reinan käsien kautta maaliin. Ensimmäisen Valioliiga maalinsa Chamakh teki 21. elokuuta 2010 Blackpoolia vastaan. Noin kuukautta myöhemmin hän teki Mestarien liigassa uuden ennätyksen tekemällä eniten perättäisiä maaleja. 19. lokakuuta 2010 ottelussa Šah’tar Donetskia vastaan Chamakhin tekemä maali oli hänen kuudes peräkkäinen osuma Mestarien liigassa.Arsenal : Chamakh bat un record FootAfrica 365 20.10.2010 Viitattu 20.10.2010  Hän oli aiemmin tehnyt Bordeauxin riveissä kolme maalia peräkkäin pudotuspeleissä. 10. marraskuuta 2010 Chamakh teki toistamiseen historiaa, kun hänen 0–1 maalistaan tuli Arsenal historian nopein Valioliigamaali.Marouane Chamakh strikes twice to give Arsenal win at Wolves Guardian 10.11.2010 Viitattu 24.11.2010 Chamakh teki Arsenalissa historiaa  Paitsio 13.11.2010 Viitattu 24.11.2010

Kaudella 2011–2012 Chamakh jäi vaihtopelaajan rooliin, kun Robin van Persie palasi takaisin pelikuntoon loukkaantumisen jälkeen. Chamakh pelasi ensimmäisen ottelunsa 28. elokuuta 2011 Valioliigaottelussa Manchester Unitedia vastaan tultuaan vaihdosta kentälle. Arsenal hävisi ottelun maalein 8–2. Kauden ensimmäisen maalin Chamakh teki vierasottelussa Blackburnia vastaan. Kyseinen ottelu päättyi myöskin Arsenalin tappioon 4–3.Blackburn   4 - 3   Arsenal BBC 17.9.2011 Viitattu 25.2.2012  Lopulta 23. lokakuuta 2011 Chamakh pelasi ensimmäistä kertaa kauden aikana avauskokoonpanossa Stokea vastaan. Ottelussa Chamakh pelasi yhteensä 66 minuuttia, kunnes van Persie korvasi hänet. Vaihdon myötä Arsenal voitti ottelun 3–1 van Persien tehtyä kaksi maalia. Ennen tammikuun siirtoikkunan päättymistä Chamakhin huhuttiin siirtyvän muualla vähäisen peliajan vuoksi, mutta joukkueen valmentaja Arsene Wenger tyrmäsi huhut hyökkääjän siirtymisestä.Wenger - Chamakh won’t be sold in January Arsenal.com 15.1.2012 Viitattu 25.2.2012  Chamakh pelasi tammikuussa 2012 FA cupin kolmannella kierroksella Leedsiä vastaan 68 minuutin verran, kunnes Arsenal ilmoitti pudottaneensa Chamakhin reservijoukkueeseen. Hän pääsi seuraavan kerran pelaamaan edustuksessa 6. maaliskuuta 2012 Mestarien liigan pudotuspeliottelussa AC Milania vastaan. Ottelun jälkeen Chamakh pelasi kolme ottelua valioliigassa, joissa hän toimi vaihtopelaajan roolissa.

Kaudella 2012–2013 Chamakh aloitti kautensa Englannin cupissa 26. syyskuuta 2012, jossa hän tuli vaihdosta kentälle. Arsenal voitti ottelun Coventry Citya vastaan maalein 6–1. Chamakh pelasi myös seuraavassa ottelussa, jonka Arsenal voitti maalein 5–7 Readingiä vastaan. Chamakh teki ottelussa kaksi maalia ja Arsenal eteni voiton myötä neljännesvälieriin.ARSENAL : CHAMAKH, UN AN APRÈS FootAfrica 365 31.10.2012 Viitattu 23.11.2012  Chamakh lainattiin loppukaudeksi West Hamiin, jonka jälkeen hän siirtyi Crystal Palaceen.

West Ham United
4. tammikuuta 2013 Chamakh siirtyi Arsenalista puolen vuoden lainasopimuksella West Ham Unitediin.Marouane Chamakh: Arsenal striker joins West Ham on loan BBC 4.1.2013 Viitattu 31.1.2013  Hän pelasi ensimmäisen ottelunsa uudessa seurassa 12. tammikuuta 2013 Sunderlandia vastaan, tultuaan vaihdosta kentälle. Chamakh pelasi kaiken kaikkiaan kolme ottelua West Hamin riveissä ennen lainasopimuksen päätyttyä.

Crystal Palace
13. elokuuta 2013 Chamakh ilmoittettiin siirtyneen Valioliigaan nousseeseen Crystal Palaceen vuoden sopimuksella.Crystal Palace sign Arsenal's Marouane Chamakh theguardian 13.8.2013 Viitattu 23.8.2013  Chamakh teki avausmaalinsa uudessa seurassa kauden toisessa sarjaottelussa Stoke Citya vastaan elokuussa 2013. Hän pelasi kauden aikana yhteensä 32 Valioliigaottelua ja teki niissä viisi maalia. Kauden päätyttyä Crystal Palace päätti alustavasti olla jatkamatta Chamakhin sopimusta.Clubs submit retained and released lists  premierleague.com 23.5.2014 Viitattu 7.6.2014  Chamakh suostui neuvotteluissa palkan alennukseen ja allekirjoitti kahden vuoden jatkosopimuksen.Marouane Chamakh to sign two-year deal to stay at Crystal Palace The Guardian 10.7.2014 Viitattu 17.7.2014 

Kaudella 2014–2015 Chamakh pelasi yhteensä kahdeksantoista sarjaottelua ja teki niissä kaksi maalia. Sitä vastoin Englannin cupissa hän teki kaksi maalia kahdessa ottelussa.

Cardiff City
Chamakh siirtyi 11. lokakuuta 2016 Cardiff Cityyn lyhytkestoisella sopimuksella.Striker joins Bluebirds ranks ahead of derby-day... cardiffcityfc.co.uk 11.10.2016 Viitattu 13.11.2016 

Maajoukkueura

Maajoukkuetasolla Chamakh aloitti uransa Ranskan alle 18-vuotiaissa, jossa hän pelasi yhden ottelun.2002-2003 : équipe de France 18 ans rlfoot.fr Viitattu 23.5.2010  Sittemmin hänet nimettiin loukkaantuneen Chaouki Ben Saadan tilalle Ranskan alle 19-vuotiaiden joukkueeseen helmikuussa 2003 pelattavaan harjoitusotteluun Tšekkiä vastaan.Liste des joueurs retenus FFF Viitattu 10.9.2010  Ottelu oli osa valmistautumista heinäkuussa pelattavaan alle 19-vuotiaiden EM-kilpailuun. Chamakhilla oli mahdollisuus edustaa Ranskaa EM-kisoissa, mutta kieltäytyi kutsusta saadessaan samoihin aikoihin kutsun Marokon A-maajoukkueeseen.Marouane Chamakh (Maroc)  Linternaute Viitattu 10.9.2010 

Marokko
Chamakh pelasi ensi kerran Marokon paidassa 8. kesäkuuta 2003 Sierra Leonea vastaan pelatussa ottelussa. Ensimmäisen maalinsa hän teki 10. syyskuuta 2003 ystävyysottelussa Trinidad ja Tobagoa vastaan. Samaisessa ottelussa Chamakh teki maajoukkueuransa toisen maalin.

Afrikan-mestaruuskilpailut 2004
Chamakh pelasi ensimmäiset arvokisansa vuoden 2004 Afrikan kisoissa, jossa Marokko saavutti hopeaa hävittyään loppuottelun isäntämaa Tunisialle maalein 2–1. Chamakh teki turnauksessa kaksi maalia. Ensimmäisen maalinsa hän teki alkulohkon toisessa ottelussa Beniniä vastaan. Toinen maali syntyi puolivälieräottelussa Algeriaa vastaan.

Afrikan-mestaruuskilpailut 2006
Chamakh pelasi toiset arvokisansa vuoden 2006 Afrikan kisoissa, jossa Marokko jäi alkulohkoon tekemättä maaliakaan.

Afrikan-mestaruuskilpailut 2008
Kolmannet arvokisat Chamakh pelasi vuoden 2008 Afrikan-mestaruuskilpailuissa, jossa Marokko jäi toistamiseen alkulohkoon. Chamakh ei onnistunut maalinteossa kertaakaan.

Afrikan-mestaruuskilpailut 2012
Neljännet arvokisat Chamakh pelasi vuoden 2012 Afrikan-mestaruuskilpailuissa, jossa Marokko jäi jälleen alkulohkoon. Chamakh pelasi turnauksessa kaksi ottelua, mutta ei onnistunut maalinteossa kertaakaan. Hän joutui jättämään toisen ottelun Gabonia vastaan väliin ruokamyrkytyksen vuoksi.Africa Cup of Nations: Gabon v Morocco BBC 26.1.2012 Viitattu 25.2.2012  Chamakh palasi lopulta viimeiseen otteluun Nigeriä vastaan, jossa hän syötti Marokon ainoan maalin.African Nations Cup: Morocco sink Niger for late pride BBC 30.1.2012 Viitattu 25.2.2012 

Saavutukset
Seurajoukkueissa
 Ranskan liigacup: 2007, 2009
 Ranskan supercup: 2008
 Ranskan mestaruus: 2009
 Englannin liigacup
Hopeaa: 2011

Maajoukkueessa
 Afrikan–mestaruuskisat
 Hopeaa: 2004

Henkilökohtaiset
Marokon vuoden jalkapalloilija: 2004, 2009Marouane Chamakh Ballon d’or 2009 Bladi.net 3.1.2010 Viitattu 22.2.2012 
Paras afrikkalainen jalkapalloilija Ligue 1:ssä: 2009
Vuoden marokkolainen urheilija: 2009Marouane Chamakh élu meilleur sportif Marocain de l'année Maroc-Football.com 21.12.2009 Viitattu 15.9.2010 
Ligue 1:n vuoden joukkue: 2010

 Tilastot 
 Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit Bordeaux 2002–2003 10 1 4 0 - - 14 1 2003–2004 25 6 2 0 8 4 35 10 2004–2005 33 10 3 1 - - 36 11 2005–2006 29 7 2 0 - - 31 7 2006–2007 29 5 7 2 6 0 42 7 2007–2008 32 4 5 0 7 4 44 8 2008–2009 34 13 5 0 8 1 47 14 2009–2010 38 10 5 1 9 5 52 16 Yhteensä  230  56  33  4  38  14  301  74 Arsenal 2010–2011 29 7 9 1 6 3 44 11 2011–2012 11 1 3 0 4 0 18 1 Yhteensä  40  8  12  1  10  3  62  12 Uralla yhteensä  270  64  45  5  48  17  363  86

Maaottelumaalit
#PäivämääräPelipaikkaVastustajaTilanneLopputulosKilpailu110. syyskuuta 2003Stade El Harti, Marrakech, Marokko1 – 02 – 0Ystävyysottelu210. syyskuuta 2003Stade El Harti, Marrakech, Marokko2 – 02 – 0Ystävyysottelu331. tammikuuta 2004Stade Taïeb Mhiri, Sfax, Tunisia1 – 04 – 02004 AM-kisat48. helmikuuta 2004Stade Taïeb Mhiri, Sfax, Tunisia1 – 13 – 12004 AM-kisat510. lokakuuta 2004Stade 28 Septembre, Conakry, Guinea1 – 01 – 12006 MM-karsinnat64. kesäkuuta 2005Stade Moulay Abdellah, Rabat, Marokko1 – 14 – 12006 MM-karsinnat78. lokakuuta 2005Stade 7 Novembre, Radès, Tunisia1 – 02 – 22006 MM-karsinnat89. tammikuuta 2006Rabat, Marokko1 – 03 – 0Ystävyysottelu917. tammikuuta 2006Marrakech, Marokko1 – 02 – 2Ystävyysottelu102. syyskuuta 2006Stade Moulay Abdellah, Rabat, Marokko1 – 02 – 02008 AM-karsinnat117. helmikuuta 2007Casablanca, Marokko1 – 01 – 1Ystävyysottelu122. kesäkuuta 2007Stade Mohamed V, Casablanca, Marokko1 – 02 – 02008 AM-karsinnat1316. tammikuuta 2008Rabat, Marokko1 – 12 – 1Ystävyysottelu1431. maaliskuuta 2009Estádio do Restelo, Lissabon, Portugali2 – 02 – 0Ystävyysottelu1517. marraskuuta 2010Windsor Park, Belfast, Pohjois-Irlanti1 – 01 – 1Ystävyysottelu164. kesäkuuta 2011Stade de Marrakech, Marrakech, Marokko2 – 04 – 02012 AM-karsinnat179. lokakuuta 2011Stade de Marrakech, Marrakech, Marokko1 – 03 – 12012 AM-karsinnat

Yksityiselämä
Chamakh syntyi marokkolaisille vanhemmille Ranskassa, Tonneinsissa, joka sijaitsee 120 kilometriä kaakkois-Bordeuxista ja varttui Aiguillonissa. Hän ei puhu arabiaa, mutta puhuu Ranskassa syntymisen myötä Marokon toista yleisimmin käytettyä kieltä, ranskaa. Chamakh on toiselta ammatiltaan kirjanpitäjä. Chamakhin vanhemmat muuttivat Casablancasta Ranskaan vuonna 1979, kun isä el-Mostafa etsi rahallisempaa työtä puusepän alalta.

Chamakh on uskonnoltaan muslimi, jonka vuoksi hän on uransa aikana noudattanut paastoaikaan erityistä harjoitteluohjelmaa.Profile: Marouane Chamakh, Arsenal’s Next Signing Stone Cold Arsenal 13.5.2010 Viitattu 8.9.2010 

Chamakh esiintyi vuonna 2010 ranskalaisen rap-artistin Yazoun musiikkivideolla "Le Fruit de la Resistance".

 Lähteet 

 Aiheesta muualla 

 MTNfootbal 
 National Football Teams 
 LFP - La fiche de Marouane Chamakh 
 Marouane Chamakh Atlas-Lions.comissa  
 Marouane Chamakh Eurosportin sivustolla 
 Marouane Chamakh FIFA.comissa 
 Worldfootball  

Luokka:Marokkolaiset jalkapalloilijat
Luokka:Ranskalaiset jalkapalloilijat
Luokka:Ranskanmarokkolaiset
Luokka:Vuonna 1984 syntyneet
Luokka:Elävät henkilöt